Comportament exemplar al celor 50.000 de pelerini care au umplut până la refuz Câmpia Libertății din Blaj, pentru a-l vedea pe Papa Francisc.

Toate sectoarele în care s-au aflat aceștia au rămas curate. Oamenii și-au strâns toate gunoaiele și le-au luat cu ei. Nu au rămas hârtii, resturi de mâncare sau peturi.

În zona scaunelor, au rămas doar câteva sticle de apă, și acelea lăsate pe scaun, pentru a fi adunate mai ușor.

Imediat după plecarea credincioșilor, voluntarii s-au mișcat rapid și au început să demonteze scaunele. Erau pregătiți să adune și resturile, însă nu prea au avut ce.

De remarcat ar mai fi și organizarea excepțională a evenimentului, unul foarte greu de altfel, pentru un oraș de dimensiunea Blajului.

ȘTIREA TA - Dacă ești martorul unor evenimente deosebite, fotografiază, filmează și trimite-le la Alba24 prin Facebook, WhatsApp, sau prin formularul online.